el en kk ky ru ru ky ky ru ru ru bg ru ru ru en hbs_cyr ru ky hu ky ru ky ru ky ru ky ky ky ky ky ru ky kk ky myv ky ky ky ky ru ky ru ky ky ky ky ky ru ky ru ru
"Агым", 17.04.09 - 2-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Вице-спикер А.Турсунбаевди АКШдагы тааныштары мейманга чакыра берип чарчады. Себеби, эл өкүлү көк асманда көкөлөп учкандан бир чети корксо, экинчиден, жолдун алыстыгынан тажайт экен . "Акжол" фракциясынын экс-лидери "океандын ары жагына барып убактымды короткондон көрө, алты саат жыйын залында тынч отурганым жакшы" дейт имиш.
Өкмөт башчысы И.Чудинов кыргыз тилинде булбулдай сайроо максатында Үмүт Култаева аттуу мугалимден сабак алып баштаган. Кечээ "АКИpress" агенттигинин суроолоруна жооп берип жатып, "кыргыз тилин үйрөнүүдө мен "двоечник" болдум. Кайрадан эки ай сабак калтырдым. Эгерде мен мектепте ушундай окусам, эбак эле куулмакмын" дептир. Мамлекеттик тилди үйрөнө албаганын моюнга алганы жакшы. Бирок, Виталийдин уулу Игорь башында турган министрлер кабинети алгылыктуу иш жүргүзө албай атканына "эки" эмес, "бир" койсо деле болот. Же үйдү, же Чүйдү жыргатпаган мындай премьердин кереги канча?
Оппозициялык маанайдагы "Атамекен" партиясынын мүчөсү Ташболот Балтабаевдин "көзү ачылып" бараткандай. А киши маалымат каражаттарынын бирине курган маегинде президенттик шайлоого эл келбей тургандыгын билдирип турганы. Экс-депутаттын логикасына таянсак, 27-мартта оппозиция уюштурган митингге 100 миң чакыруу барагы таратылганын, арийне, өлкө келечегине күйгөн 5000ге чукул гана киши чогулганын бежирептир. Ташболот Балтабаев пикет менен президенттик шайлоонун айырмасын чын эле билбей жатабы же билсе да билмексенге салганбы?
Элди сыйласа тилди сыйлайт
1- апрель күнү "Акжол" фракциясына отчет бергени келген Эмгек жана социалдык өнүктүрүү министри Назгүл Ташпаеваны эл өкүлү Бейшенбек Абдырасаков "мамлекеттик тилди үйрөнбөйсүзбү. Керек болсо маймылдар деле үйрөнө алышат" деп ойда такалаган. Азыр Назгүл айым кыргыз тилин өздөштүрө баштаганын мамлекеттик тил боюнча президент алдындагы улуттук комиссия шардана кылды. Кыргыз кыргыз тилин үйрөнүп атканына сүйүнөбүзбү же күйүнөбүзбү?
Африка эмес, Астанага жетпей атса…
Май айынын башында Бишкек шаар башчысы Нариман Түлеев, Билим берүү министри Абдылда Мусаев жана "акжолчу" депутат Нургазы Айдаров Африкага сапар алышмакчы. Ал жакка кандай максатта аттанып атышканын кезеги келгенде маалымдайбыз.
Жөн жүрбөсөң, сактансаң да атып кетет
Жеке коопсуздугунун камын көргөн депутаттар жансакчы жалдамайга өтүштү. Маселен, ЖК төрагасы А.Тагаев жана анын орун басары К.Исабеков, депутат Н.Молдобаевдин бирден "телохранители" болсо, Алтынбек Сулаймановдун 4 жансакчысы бар. Кыргыз саясатчыларынын ичинен кимиси көп жансакчы алып жүрөрүн жана ага кеткен чыгым канча долларбайдын башын жутарын гезитибиздин келерки санында окуйсуздар.
Ат жалында алтооз сөз
Экс-президент А.Акаев соттордун 80%ына эл ишенбесин айткан жайы бар. Бүгүнкү күндө соттордун ишмердүүлүгү сизди канааттандырабы?
Турсунбек ЧЫҢГЫШЕВ, коомдук ишмер:
- "Адилеттүү" соттордун чыгарган чечимине күбө болуп атабыз. Көпчүлүгү караны ак, акты кара деп коюшат. Бул орган бир топко (группага) көзкаранды болгон шартта акыйкат чечим чыгарбайт.
Бакыт БЕШИМОВ, ЖК депутаты:
- Жаңы бийлик орногондон бери сот системасына реформа жүргүзүлгөн жок. Сотторго эл ишенбейт. Анткени, алар эркин эмес.
Турдукан ЖУМАБЕКОВА, ЖК депутаты:
- Соттордун ишмердүүлүгү канаатандырарлык эмес деп айтуудан алысмын. Бирок, мындан да жакшыраак иштесе дурус болмок.
Илим КАРЫПБЕКОВ, президент катчылыгынын эксперти:
- Бул тармакта эмгектенгендиктен, сот системасындагы кемчиликтерди жакшы билем. Негизи сот бийлиги жаңыланууга муктаж. Ушул максатта көптөгөн иштер жүрүүдө. Андан эл үмүтүн жандырган жемиштүү жыйынтык чыгарына ишенем.
Жылдыз ЖОЛДОШЕВА, "Курманжан Датка" атындагы фонддун төрайымы:
- Өлкө башчысына түшкөн арыздардын 60-70%ын укук коргоо органдарына жана сот бийлигине нааразы болгондор түзөт экен. Көзкөрүнөө адам өлтүрүлгөн учурда мыйзамды одоно бузуп, айбанга тете кылмышкерлерден пара алган соттордун көптүгү өкүндүрөт. Азыркы жүрүп аткан сот реформасы мындан дагы чыңалышы керек. Акыйкатсыз соттордон соттор өздөрү арылышы зарыл. Эгерде, алар андай жолго барышпаса, ыплас соттордон арылууга эл өзү чара колдонушу абзел.
- Мени сот бийлигинин ишмердүүлүгү канаттандырбайт. Карапайым калктын ага болгон ишеними өтө эле төмөн десем жаңылышпайм. Себеби, акыркы жылдары сот чечимине нааразы болгондордун саны арбып баратканы айтылып жүрөт. Соттордун адилетсиздигинен, туура эмес чечим кабыл алгандыгынан адам тагдыры сынган учурлар оголе көп. Сот системасынын коррупцияга малынып, кризиске учураганын бийлик өкүлдөрү да жашырбайт. Мындай орчундуу маселени чечүү үчүн бүгүнкү күндө ар кандай эларалык уюмдар каражат бөлүп, сот тармагын реформалоонун үстүнөн иштешүүдө. Ал качан жемишин берерин убакыт көрсөтөт.